 (
POSIBLES IDEAS PARA
UNA HOMILÍA CON NIÑOS
)





[image: ]
Pon o escudo do PERDÓN
E tolera, desculpa, COMPRENDE.


1. VER: Ponte en mis zapatos.
-Hai un dito que di: “se queres entenderme ponte nos meus zapatos”. Con iso queremos expresar que antes de xulgar os demais hai que poñerse nos seus zapatos, na súa pel, na súa situación.

-É moi fácil condenar, criticar, facer dano… É fácil ver os fallos dos outros e desculpar os nosos ou os dos nosos amigos… Cantas veces poñemos “a caldo” os que visten dunha forma ou son distintos ou nos caen mal… Ata ás veces hai xente intolerante que amarga a vida, busca a xustiza pola súa man ou practica algún tipo de acoso escolar ou bullying, ou discrimina pola cor ou o xénero?
  				Que che parecen estas actitudes?    Parécenche xustas?    
                                                       
2. XULGAR: Xesús ten mirada e corazón misericordioso.

-No evanxeo de hoxe uns homes levan a Xesús unha muller casada que foi infiel (=adúltera). E, con mirada vingativa, preguntan a Xesús que lle parece aplicarlle a lei xudía de apedrar a esta clase de pecadores. El contéstalles que “o que estea sen pecado que tire a primeira pedra”. Ponse a facer garabatos escribindo no chan, eles van liscando e Xesús dille: “Muller, tampouco eu te condeno. Anda e en diante non peques máis”.

QUE NOS QUERE DICIR XESÚS?

-Xesús mira a Andrés e Juan ao chamalos, a Zaqueo para que cambie, ao mozo rico, a Pedro que o nega… Mira á pecadora con mirada de perdón axudándoa a atopar o granciño de ouro que hai sen dúbida no corazón a pesar do pecado.

-Xesús no canto de condenar perdoa, dá outra oportunidade, anima ao cambio e devólvelle a dignidade perdida. Cancélalle o seu pecado e ela comeza unha vida renovada (non adulterada).

-Xesús mira con calma, con obxectividade, pero desenmascarando o engano que hai nos fariseos e que tamén eles están cheos de pecado. 

Que criterios segue Xesús? En que necesitas mellorar?

3. ACTUAR: Tolera, desculpa, comprende.

-Analizade situacións ao voso redor de maltrato e vede que actitudes debedes tomar. 

-Sé máis comprensivo cos fallos alleos, supera costumes machistas cara á muller, abre os ollos a tantos corazóns rotos que hai ao teu redor. Pon paz e perdón onde esteas.                                                     
                                                                                                          
Que vas facer?  E en grupo?



A PALABRA

· ISAÍAS 43, 16-21:  Mirade que realizo algo novo; darei de beber ao meu pobo. 
      Isto di o Señor, que abriu camiño no mar e un sendeiro nas augas impetuosas; que sacou a batalla carros e cabalos, a tropa e os heroes: caían para non levantarse, apagáronse como mecha que se extingue.
      «Non recordedes o de outrora, non pensedes no antigo; mirade que realizo algo novo; xa está agromando, non o notades? 
      Abrirei un camiño no deserto, correntes no ermo. 
      Glorificaranme as bestas salvaxes, chacais e avestruces, porque poñerei auga no deserto, correntes na estepa, para dar de beber ao meu pobo elixido, a este pobo que me formei para que proclame a miña loanza». 
		Palabra do Señor


· SALMO  125: 
	O Señor estivo grande connosco, e estamos alegres.


· 1 FILIPENSES 3, 8-14: Por Cristo perdino todo, morrendo a súa mesma morte.


· XOÁN 8,1-11: O que estea sen pecado, que lle tire a primeira pedra.
	
Narrador: Naquel tempo, Xesús retirouse ao monte das Oliveiras. Ao amencer presentouse de novo no templo, e todo o pobo acudía a el, e, sentando, ensinábaos. Os escribas e os fariseos tráenlle unha muller sorprendida en adulterio, e, colocándoa no medio, dixéronlle: 
Fariseos: -«Mestre, esta muller foi sorprendida en flagrante adulterio. A lei de Moisés mándanos apedrar as adúlteras; ti, que dis?».

Narrador: Preguntábanlle isto para comprometelo e poder acusalo. Pero Xesús, inclinándose, escribía co dedo no chan. Como insistían en preguntarlle, incorporouse e díxolles: 
Xesús: -«O que estea sen pecado, que lle tire a primeira pedra». 

Narrador: E inclinándose outra vez, seguiu escribindo. Eles, ao oílo, fóronse liscando un a un, empezando polos máis vellos, E quedou só Xesús, coa muller no medio, que seguía alí diante. Xesús incorporouse e preguntoulle: 
Xesús: -«Muller, onde están os teus acusadores?; ningún che condenou?». Ela contestoulle: 
Muller: -«Ningún, Señor».

Narrador: Xesús díxolle:
Xesús: -«Tampouco eu te condeno. Anda, e en diante non peques máis».

       Palabra do Señor. 

